open-index/open-wikipedia-markdown huggingface dataset:
דיוויזיית השריון ה-11 (ארצות הברית)

**דיוויזיית השריון ה-11 של [[צבא ארצות הברית]]** (באנגלית: **11th Armored Division**) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

## היסטוריה
הדיוויזיה הוקמה ב-15 באוגוסט 1942 בפורט פולק, לואיזיאנה, ובהמשך השתתפה בתמרוני לואיזיאנה. ב-29 בספטמבר 1944 הפליגה הדיוויזיה מנמל ניו יורק לאנגליה, אליה הגיעה ב-11 באוקטובר, שם התאמנה במישור סולסברי. הדיוויזיה נחתה בחופי נורמנדי ב-16 בדצמבר 1944, ומיד הופנתה להגן על גשרי המז מפני מתקפת הארדנים הגרמנית. לאחר מכן לחמה הדיוויזיה בבלגיה והשתתפה בחיסול הבליטה הגרמנית בארדנים. לאחר מכן לחמה הדיוויזיה באזור הסאר והמוזל, ובמרץ חצתה את הריין והשתתפה בקרבות בגרמניה. הדיוויזיה התקדמה ברחבי בוואריה ואף חצתה את הדנובה, ובתחילת מאי נכנסה לאוסטריה והייתה היחידה הראשונה של הארמייה השלישית שנפגשה עם כוחות הצבא האדום. לאחר מכן שירתה הדיוויזיה כחיל כיבוש עד לפירוקה ב-31 באוגוסט 1945. במהלך המלחמה נהרגו 432 מחיילי הדיוויזיה ו-2,394 נפצעו.

## מפקדים
* אדוארד ברוקס (אוגוסט 1942 – מרץ 1944)
* צ'ארלס ס. קילבורן (מרץ 1944 – מרץ 1945)
* הולמס א. דאגר (מרץ 1945 – מאי 1945)

## קישורים חיצוניים

* דיוויזיית השריון ה-11 

קטגוריה:זירת מערב אירופה במלחמת העולם השנייה
11
קטגוריה:דיוויזיות בצבא ארצות הברית במלחמת העולם השנייה
יהדות מונקו

[ממוזער|המיקום של [מונקו במפה]]
**יהדות מונקו** היא קהילה יהודית ותיקה באופן יחסי, אשר ממוקמת במדינה מונקו. יש המאמינים כי התחילה בסביבות שנת ה-1000 לספירה. לפני השואה, יהדות מונקו הייתה קטנה מאוד, ומנתה כ-300 נפשות. במהלך מלחמת העולם השנייה, הנפיקה ממשלת הנסיך של מונקו תעודות זהות מזויפות לתושביה היהודים, על מנת להגן עליהם מפני גירושם לגטאות ולמחנות ריכוז. לואי השני, נסיך מונקו, סירב לפטר עובדי מדינה יהודים והגן על אדוארד דה רוטשילד, חבר בענף הצרפתי של משפחת רוטשילד, מפני גירוש. עם זאת, משטרת מונקו עצרה והסגירה לנאצים 42 פליטים יהודים ממרכז אירופה. 60 יהודים נעצרו בין 27 ל-28 באוגוסט 1942, ו-90 בסך הכול נעצרו על פי אלגעמיינער זשורנאל.

ב-1948, האגודה "Cultuelle Israelite de Monaco" נוסדה והייתה אגודה רשמית של הקהילה היהודית של מונקו, והיא סיפקה לקהילה בית כנסת, בית ספר עברי וחנות מזון כשר. כיום, יהדות מונקו מורכבת בעיקר מפנסיונרים מצרפת ומבריטניה, ויש גם אוכלוסייה קטנה של יהודים צפון אפריקאים וטורקים.

בעוד שכיום כמעט ואין אזרחים יהודים במונקו, כ-1,000 גולים יהודים מהווים כ-2.86% מכלל תושבי מונקו. המשמעות היא שמונקו היא המדינה עם אחוז היהודים הגבוה ביותר חוץ מישראל. בשנת 2017 הסתיימה בעיר מונקו בניית בית הכנסת אדמונד ספרא.

למונקו יחסים דיפלומטיים מלאים עם ישראל.

החל מ-2017, משמש הרב דניאל תורג'מן כרבה הראשי של הנסיכות והקהילה. החל מ-2022, משמש הרב שמואל שפירו  כרב בנסיכות, חזן ראשי, סגן ומ״מ הרב הראשי.

## מלחמת העולם השנייה וההתנצלות
באוגוסט 2015, הנסיך אלברט השני התנצל על כך שמונקו גירשה יהודים למחנות הריכוז של גרמניה הנאצית. במקביל, הנסיך חשף אנדרטה שהוקדשה ליהודי מונקו שגורשו; האנדרטה ניצבת בבית הקברות של מונקו .

## בית הכנסת אדמונד ספרא

**בית הכנסת אדמונד ספרא** (נקרא גם: **בית הכנסת של מונקו**; בצרפתית: **Synagogue de Monaco**) הוא בית כנסת הממוקם ב-15 Avenue de la Costa במונטה קרלו, מונקו. בית הכנסת הוא היחיד בנסיכות והוא מופעל על ידי האגודה Association Culturelle Israelite de Monaco (**ACIM**) שהיא האגודה הרשמית של הקהילה היהודית של מונקו.

בית הכנסת הוקם על ידי ז'אן-בטיסט פסטור  והקמתו הושלמה בשנת 2017 לאחר שנה וחמישה חודשים.

## הבית של גרימלדי
הבת של קרוליין, נסיכת הנובר - שארלוט קסיראגי, הייתה במערכת יחסים עם סטנדאפיסט מרוקאי-יהודי, גד אלמלח, שזכה להשמצות רבות בצרפת, במרוקו ובארצות הברית. יש להם בן שנולד ב-17 בדצמבר 2013 ונטבל. כיוון שהם לא התחתנו, בנם לא נמצא בשושלת הנסיכים של מונקו. בני הזוג נפרדו ביוני 2015.

## ראו גם
* בית הכנסת אדמונד ספרא
* יהדות צרפת

## הערות שוליים

*
מונקו
קטגוריה:מונקו
מיכאל דמיאן

**מיכאל דמיאן** (נולד ב-15 ביולי 1954) הוא מלחין ומנצח ישראלי, יליד רומניה.

## קורות חיים
מיכאל דמיאן נולד ברומניה.

למד קומפוזיציה וניצוח באוניברסיטה הלאומית למוזיקה בבוקרשט, אצל אנטול ויירו (Anatol Vieru) ויוסיף קונטה (Iosif Conta).

ב-1982 התקבל כחבר באיגוד המלחינים הרומני.

בשנת 1983 עלה לישראל והתקבל כחבר באיגוד הקומפוזיטורים בישראל וכחבר באקו"ם.

יצירותיו בוצעו בין היתר בישראל, גרמניה, איטליה, יפן, רומניה, בולגריה, וארצות הברית.

כמנצח, ניצח על תזמורות רבות, ביניהן: התזמורת הסימפונית ירושלים, התזמורת הסימפונית חיפה, התזמורת הסימפונית Ile de France והרכבים שונים בישראל ומחוצה לה.

הקליט עם התזמורות יצירות רבות ובעיקר מוזיקה ישראלית. רבות מן ההקלטות שודרו בערוץ קול המוזיקה של רשות השידור.

## יצירות נבחרות
* 1975 - ארבעה קטעים לפסנתר
* 1976 - סונטה לכינור ופסנתר
* 1978 - "PAN" - פואמה סימפונית ווקאלית לטנור, מקהלה, חליל פאן ותזמורת (מילים מאת Lucian Balga)
* 1979 - Double Quintet לכלי נשיפה
* 1984-1985 - רביעיית מיתרים
* 1985 - פנטזיה ופסקליה לפסנתר
* 1985 - "טריו-פנטזיה" לחליל, ויולה וצ'לו
* 1987 - "התרשמויות" לקלרינט ובסון
* 1989-1990 - "VISIONS FROM AN ONKNOWN WORLD" - פואמה סימפונית לתזמורת
* 1990 - "Ancient Inscription" לקלרינט וכלי הקשה
* 1992 - "MARSYAS" סונטה לחליל סולו
* 1993 ו-2013 - "CARTA" לסופרן ואנסמבל קטן (על פי מילים מאת Lucian Balga)
* 1999-2001 - CONCERTO-FANTASY לפסנתר-ארבע ידיים ותזמורת
* 2011-2012 - "Enigma-Variations" אופ. 36 מאת ELGAR - גרסת שלישיית פסנתר
* 2013 - "פארק שעשועים" - פתיחה קונצרטית לתזמורת
* 2015 - "ריקוד סרקסטי" לפסנתר
* 2015 - "PAN'S FAREWELL" לחליל, פסנתר והרכב קאמרי.

## פרסים
* 2004 - פרס ראש הממשלה לקומפוזיטורים
* 2011 - פרס אקו"ם
* 2013 - פרס "מארק קופיטמן"
* 2018 - פרס ראשון בתחרות הבינלאומית במלטה.

## קישורים חיצוניים

* 

2022 05
קטגוריה:זוכי פרס אקו"ם
קטגוריה:זוכי פרס ראש הממשלה לקומפוזיטורים
קטגוריה:מלחינים ישראלים
קטגוריה:מנצחים ישראלים
קטגוריה:ישראלים ילידי רומניה
קטגוריה:עולים בשנות ה-1980
קטגוריה:מנצחים יהודים רומנים
קטגוריה:מלחינים יהודים רומנים
קטגוריה:ישראלים שנולדו ב-1954
קטגוריה:מלחינים ישראלים במוזיקה הקלאסית
קארוי באומגרטן

**קארוי באומגרטן** (בהונגרית: **Baumgarten Károly**; פשט, 21 בספטמבר 1853 – בודפשט, 27 בינואר 1913) היה עורך דין, שופט בית המשפט העליון בהונגריה. אחיו של איזידור באומגרטן.

## ביוגרפיה
קארוי באומגרטן נולד במשפחה יהודית כבנם של הסיטונאי נאנדור באומגרטן (1817–1864) ושל צציליה בראואר (1823–1909). בסיום לימודי המשפטים שלו בתואר דוקטור במשפטים באוניברסיטת בודפשט (כיום אוניברסיטת אטווש לוראנד), בסיום ההתמחות ובחינות לשכת עורכי הדין, עבד כעורך דין עד 1892 ובמקביל ערך את כתב העת "חקיקה אזרחית" (Polgári Törvénykezés). ב-1892 התמנה לשופט בתחום המסחרי, מ-1898 היה שופט בארכאה שיפוטית שאינה קיימת בישראל, ארכאה בין בית המשפט המחוזי (Törvényszék - יש 20 בתי משפט כאלה בהונגריה. אחד בכל מחוז+הבירה), לבין בית המשפט העליון (Kúria), משנת 1909 היה שופט של הקוריה, כלומר שופט בית המשפט העליון ההונגרי וככזה מ-1910 מילא את תפקיד נשיא בתי המשפט של הארכאה השלישית (יש חמישה בתי משפט כאלה בחמש הערים הגדולות). חמש ועדות השיפוט בארכאה זו מייצגות את הרמה בין בתי המשפט המחוזי, שנוצרה כדי לפטור את בית המשפט העליון מהנטל השיפוטי הרב. ערעורים על החלטות בתי המשפט המחוזיים נידונים בהרכבים. בית משפט קמא פועל כערכאה שלישית בתיקים פליליים בהם פעל בית המשפט בערכאה השנייה. ישנן מועצות, לשכות פליליות, אזרחיות ועבודה בצוות השופטים בראשות נשיא בית משפט זה שהוא שופט בבית המשפט העליון. ועדות שיפוט אלה אינן פועלות בקשר לתביעה מנהלית.

אוסף המאמרים הנבחרים שלו פורסם בבודפשט ב-1916 לאחר מותו (בגיל צעיר יחסית). קארוי באומגרטן הובא למנוחות בבית הקברות היהודי ברחוב שלגוטאריאני בבודפשט.

## משפחתו
אשתו הייתה מריה שלזינגר (1861–1901), בתם של יוז'ף שלזינגר, סוחר, ושל פאני מולר, אותה נשא לאישה בבודפשט ב-2 בדצמבר 1884.

ילדיהם היו:
* שרה באומגרטן (1885–?). בעלה הראשון היה לאו לוראנט (1873–?), בעל אחוזות גדול (התגרשו), והשני הוא אמיל אופלר (1874 – זימבבואה, 1958).
* נאנדור איגנץ באומגרטן (1887–1933) היה בנקאי. אשתו הייתה אידה באש (1895–?), בתו של הצייר דיולה באש.
* יולאן באומגרטן (1893–?). בעלה היה וילמוש לאצקו (1883–?), בנקאי.

## לקריאה נוספת
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: אגודת הספרנים והארכיונאים ההונגרים. 1939–1944)
* לקסיקון יהודי הונגרי. 1929. עורך פטר אויווארי. גישה מקוונת

## קישורים חיצוניים
* מבנה מערכת המשפט בהונגריה

## הערות שוליים

קטגוריה:עורכי דין יהודים הונגרים
קטגוריה:משפטנים יהודים הונגרים
קטגוריה:שופטים יהודים הונגרים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:הונגרים שנולדו ב-1853
קטגוריה:הונגרים שנפטרו ב-1913
פאול ברנייס

**פאול יצחק ברנייס** (17 באוקטובר 1888 – 18 בספטמבר 1977) היה מתמטיקאי ופילוסוף יהודי-שווייצרי שעסק בלוגיקה מתמטית, תורת הקבוצות האקסיומטית ופילוסופיה של המתמטיקה.

## ביוגרפיה
פאול ברנייס נולד בשנת 1888 בלונדון, בן בכור לשרה ויוליוס ברנייס, חלק ממשפחה יהודית מכובדת של מלומדים ואנשי עסקים. אבי סבו היה הרב יצחק ברנייס, רבה של המבורג. היו לו אח ושלוש אחיות. מלונדון עברה משפחתו לפריז, ומשם לברלין, שם למד ברנייס ב־Köllnisches Gymnasium בשנים 1895–1907. בנעוריו עסק בנגינה בפסנתר ובהלחנה. ב־1907 החל ללמוד באוניברסיטת ברלין ולמד בה מתמטיקה אצל ישי שור, אדמונד לנדאו, פרדיננד גאורג פרובניוס ו, פילוסופיה אצל אלויס ריל, קארל שטומפף וארנסט קסירר ופיזיקה אצל מקס פלאנק. בשנים 1910–1912 למד באוניברסיטת גטינגן – מתמטיקה אצל דויד הילברט, אדמונד לנדאו, הרמן וייל ופליקס קליין, פיזיקה אצל מקס בורן ופילוסופיה אצל . ב־1912 קיבל תואר דוקטור, על עבודה בהנחיית אדמונד לנדאו שעסקה בתורת המספרים האנליטית ובתבניות ריבועיות בינאריות. בסוף אותה שנה השלים הביליטציה באוניברסיטת ציריך.

בשנים 1912–1917 היה פריבט-דוצנט ועוזר לארנסט צרמלו באוניברסיטת ציריך, שם הכיר את ג'ורג' פוליה. ב־1917 עבר לעבוד כעוזרו של הילברט במחקריו על יסודות המתמטיקה, ועסק בכך במשך 14 שנים. במקביל לימד מתמטיקה באוניברסיטת גטינגן. ב־1918 השלים שם הביליטציה נוספת, בעבודה על האקסיומות של תחשיב הפסוקים בפרינקיפיה מתמטיקה.

בשנת 1922 מונה לפרופסור ללא קביעות באוניברסיטת גטינגן. לאחר חקיקת חוק לשיקום שירות המדינה המקצועי ב־1933 הוא פוטר מחמת יהדותו. לאחר חצי שנה שבה עבד באופן פרטי אצל הילברט, היגר עם משפחתו לשווייץ, שאת האזרחות בה ירש מאביו. הוא הועסק במכון הטכנולוגי של ציריך (ETH), היה אורח באוניברסיטת פנסילבניה, ובשנים 1935–1936 ו־1959–1960 היה מדען אורח במכון למחקר מתקדם בפרינסטון. ב־1959 פרש לגמלאות מ-ETH כפרופסור אמריטוס.

בשנת 1976 העניקה לו אוניברסיטת מינכן תואר דוקטור לשם כבוד.

ברנייס לא נישא מעולם, ובציריך התגורר עם אמו ושתי אחיותיו.

## עבודתו המתמטית
עבודתו עם הילברט הניבה ספר בשני כרכים, "Grundlagen der Mathematik" ("יסודות המתמטיקה"), שיצא לאור בשנים 1934 ו-1939. בין השאר נכלל בעבודה זו .

בסדרה של שבעה מאמרים, שפורסמה בשנים 1937–1954 בכתב העת Journal of Symbolic Logic הציג ברנייס תורת קבוצות אקסיומטית ששורשיה בתאוריה של ג'ון פון נוימן משנות ה-20 של המאה ה-20. עבודתו זו, עם שינויים של קורט גדל, ידועה בשם  (NBG).

בשנת 1958 יצא לאור ספרו Axiomatic Set Theory, Studies in Logic and the Foundations of Mathematics.

בשנת 1976 יצא לאור ספרו Abhandlungen zur Philosophie der Mathematik ("מאמרים על הפילוסופיה של המתמטיקה").

## הנצחתו

במכון הטכנולוגי של ציריך מתקיימת מדי שנה סדרה של שלוש הרצאות על שמו, העוסקות בפילוסופיה של הלוגיקה, המתמטיקה או הפיזיקה. 

מאז שנת 2011 מעניקה האגודה השווייצרית ללוגיקה ופילוסופיה של המדע את מדליית פאול ברנייס למדען צעיר שהרים תרומה יוצאת דופן ללוגיקה ופילוסופיה של המדע.

## קישורים חיצוניים

* 
* 
* מאמרי פאול ברנייס, באתר JSTOR
* 

*''Paul Bernays: A Short Biography'' (1976)
* 



## הערות שוליים

קטגוריה:מתמטיקאים יהודים שווייצרים
קטגוריה:פילוסופים יהודים שווייצרים
קטגוריה:שווייצרים שנולדו ב-1888
קטגוריה:שווייצרים שנפטרו ב-1977
הירי בבית הספר היסודי רוב

**הירי בבית הספר היסודי רוב** היה אירוע ירי בבית ספר שהתרחש ב-24 במאי 2022, כאשר סלבדור ראמוס בן ה-18 ירה למוות בתשעה עשר תלמידים ושני מורים ופצע שבעה עשר אנשים נוספים בבית הספר היסודי רוב ביובלדי, שבמדינת טקסס, ארצות הברית. מוקדם יותר באותו היום הרוצח ירה בסבתא שלו במצח בביתה ופצע אותה באורח קשה. מחוץ לבית הספר, הוא ירה במשך כחמש דקות, לפני שנכנס ללא הפרעה עם רובה סער דרך דלת כניסה צדדית לא נעולה. לאחר מכן הסתגר בתוך שתי כיתות סמוכות, מבלי לנעול את דלת הכיתה, הרג תשעה עשר תלמידים ושני מורים, ונשאר בבית הספר יותר משעה לפני שחברי היחידה הטקטית של משמר הגבול של ארצות הברית (BORTAC) ירו בו למוות.

הירי הוא הירי בבית הספר השלישי הקטלני ביותר בארצות הברית, אחרי הטבח בווירג'יניה טק ב-2007 והטבח בבית הספר היסודי סנדי הוק ב-2012, והקטלני ביותר שאירע בטקסס.

## רקע
יובלדי היא עיר של אנשי מעמד הפועלים השוכנת בדרום טקסס, כ-120 קילומטר מערבית לסן אנטוניו. הרוב המכריע של 16,000 תושביה הם ממוצא לטיני, וכמעט מחציתם לא דוברים אנגלית. בבית הספר היסודי "רוב" לומדים 600 תלמידים בקירוב, תלמידי כיתות ב' עד ד'. כ-90% מהם ממוצא היספני, וכ-81% באים מרקע כלכלי מוחלש. ביום הירי התקיים בבית הספר טקס הענקת פרסים.

## השתלשלות וציר הזמן של האירועים
ציר הזמן עבר שינויים רבים ככל שנחשף מידע נוסף. להלן ציר הזמן לפי רשויות אכיפת החוק ומקורות נוספים.

## קורבנות
19 תלמידים ושני מורים נהרגו בירי. הילדים היו בכיתות ג' ו-ד'. המורים לימדו באותה כיתת ד'.

בנוסף לנרצחים, 18 בני אדם נפצעו, בהם סבתו של הרוצח בביתה ושני שוטרים. מנכ"ל בית החולים "ממוריאל" ביובלדי דיווח כי 11 ילדים ושלושה אנשים נוספים אושפזו לטיפול חירום בעקבות הירי. ארבעה שוחררו, ושניים, שתוארו רק כזכר ונקבה, מתו עם הגעתם. מספר קורבנות נוספים נלקחו לבית החולים האוניברסיטאי בסן אנטוניו.

## תגובות
בתגובתו לאירוע, אמר נשיא ארצות הברית ג'ו ביידן, שיש לפעול להגבלת הזכות להחזיק נשק חם ולשאתו, קרא תיגר על המצדדים בזכות זו ועל יצרני הנשק, והוסיף: "אם בן 18 יכול להיכנס לחנות כלי נשק ולקנות שני כלי תקיפה, זה פשוט שגוי. לשם מה, בשם אלוהים, אתם צריכים נשק, אלא אם כדי להרוג מישהו? איילים לא מתרוצצים ביערות עם אפודי מגן. למען האל, זה חולני". עוד ציין ביידן בנאומו, שכאשר עבר החוק להגבלת נשק חם בשנות ה-90 של המאה ה-20, שיעור אירועי הירי צנח, אבל מאז שתוקף החוק פג, מספרם שולש.

## ראו גם
* רצח המוני
* ירי המוני
* טבח
* הטבח בתיכון קולומביין
* הטבח בווירג'יניה טק
* הירי במכללה הקהילתית אומפקווה
* הטבח בבית הספר היסודי סנדי הוק

## קישורים חיצוניים

* 

## הערות שוליים

קטגוריה:רצח המוני
קטגוריה:2022 בארצות הברית
בית ספר רוב
בית ספר רוב
קטגוריה:רצח ילדים בארצות הברית
רוב, בית ספר יסודי
קטגוריה:ירי המוני בארצות הברית
סליח אוזג'אן

**סליח אוזג'אן** (בטורקית: **Salih Özcan**; נולד ב-11 בינואר 1998 בקלן שבגרמניה) הוא כדורגלן טורקי יליד גרמניה המשחק בעמדת הקשר בקבוצת בורוסיה דורטמונד מהבונדסליגה ובנבחרת טורקיה.

## קריירת מועדונים
אוזג'אן גדל במחלקת הנוער של פ.צ קלן. בשנת 2016 החל לשחק בקבוצה הבוגרת של המועדון במסגרת הבונדסליגה. בשנת 2017 הוא זכה במדליית זהב על שם פריץ ואלטר לכדורגלנים בגיל 19. בעונת 2017/18 נשר אוזג'אן עם קלן לבונדסליגה השנייה. ב-23 באוגוסט 2019 הושאל למשך עונה אחת להולשטיין קיל מהבונדסליגה השנייה. בעונת 2019/20 הבקיע אוזג'אן חמישה שערי ליגה במדי קיל, וסיים עמה במקום ה-11 בליגה. בתום עונת ההשאלה חזר אוזג'אן לקלן, שהספיקה לחזור לבונדסליגה. אוזג'אן שיחק בקלן שתי עונות נוספות, בהן היה לשחקן משמעותי מאוד בקבוצה. בעונת 2020/21 אוזג'אן וקלן ניצלו מירידה רק לאחר מבחני הישרדות מול קבוצתו הקודמת של אוזג'אן, הולשטיין קיל, בהם ניצחה קלן במפגש כפול. בעונת 2021/22 קלן ואוזג'אן סיימו במקום השביעי המפתיע בבונדסליגה.

בקיץ 2022 חתם אוזג'אן בבורוסיה דורטמונד, ששילמה עבורו 5 מיליון אירו דמי העברה לפ.צ. קלן. אוזג'אן שיחק בדורטמונד שתי עונות, בהן היה חלק חשוב ברוטציה של הקבוצה, ואף סיים עמה במקום השני בעונת 2022/23, בה הקבוצה שמטה אליפות שהייתה בהישג ידה רק במחזור האחרון. 

בקיץ 2024 הושאל אוזג'אן לעונה אחת לוולפסבורג מהבונדסליגה. אוזג'אן היטיב לשחק בוולפסבורג אך חזר בינואר 2025 לבורוסיה דורטמונד אחרי 11 הופעות במדי וולפסבורג, עקב פציעות מרובות בסגל.

## קריירה בינלאומית
אוזג'אן שיחק בכל הנבחרות הצעירות של גרמניה, וזכה עם נבחרת גרמניה עד גיל 21 בטורניר אליפות אירופה עד גיל 21 בשנת 2021.

על אף ששיחק בנבחרות הצעירות של גרמניה, החליט אוזג'אן לייצג דווקא את טורקיה, בה הוא זכאי לשחק משום ששורשיו טורקיים. ב-29 במרץ 2022 ערך את הופעת הבכורה שלו בנבחרת טורקיה, בהפסד 2–3 לנבחרת איטליה במשחק ידידות. 

אוזג'אן נכלל בסגל נבחרת טורקיה ליורו 2024, והגיע עמה עד לרבע הגמר, בו הודחה על ידי הולנד.

## תארים
;פ.צ. קלן
* הבונדסליגה השנייה: 2018/19

;נבחרת גרמניה עד גיל 21
* אליפות אירופה עד גיל 21: 2021

## קישורים חיצוניים

## הערות שוליים

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:קלן: כדורגלנים
קטגוריה:כדורגלני פ.צ. קלן
קטגוריה:כדורגלני הולשטיין קיל
קטגוריה:כדורגלני וולפסבורג
קטגוריה:כדורגלני נבחרת טורקיה
קטגוריה:כדורגלני יורו 2024 
קטגוריה:טורקים שנולדו ב-1998
קטגוריה:גרמנים שנולדו ב-1998
חוליו ולאסקס

**חוליו ולאסקס סנטיאגו** (בספרדית: **Julio Velázquez Santiago**; נולד ב-5 באוקטובר 1981 בסלמנקה שבספרד) הוא מאמן כדורגל ספרדי.

## קריירת אימון
ולאסקס אימן את קבוצות פניה רספואלה, ארנדינה, אתלטיקו וייקרלוס,, פולידפורטיבו אחידו, ויאריאל, ריאל מורסיה, ריאל בטיס, בלננסש, אלקורקון, אודינזה, ויטוריה סטובל, מאריטימו ודפורטיבו אלאבס.

## קישורים חיצוניים

קטגוריה:מאמני כדורגל ספרדים
קטגוריה:מאמני ויאריאל
קטגוריה:מאמני ריאל מורסיה
קטגוריה:מאמני ריאל בטיס
קטגוריה:מאמני בלננסש
קטגוריה:מאמני אודינזה
קטגוריה:מאמני דפורטיבו אלאבס
קטגוריה:ספרדים שנולדו ב-1981
טרשא

**טרשא** הוא מושג בהלכות ריבית, המושג מתאר מקרה של אדם שמשלם בהקפה ובעקבות כך שאינו משלם מיידית אלא בהקפה, המחיר שמשלם על החפץ הוא גבוה יותר אין בטרשא משום ריבית דאורייתא היות שמדובר בריבית דרך מקח והתורה לא אסרה כי אם ריבית דרך הלוואה. ישנם מספר חילוקי דינים, האם יש בהוספת המחיר הנ"ל משום ריבית או לא.

## פירוש המילה
בביאור המילה טרשא נאמרו שני הסברים. הסבר אחד הוא של הערוך שהסבר המילה טרשא הוא מלשון חירש, היות שבערבית קוראים לחירש אטרש והסיבה לשם, היא שבדומה לכך שחירש אינו שומע, הריבית בטרשא, היא ריבית שאינה נשמעת, אלא נראית כמכירה רגילה.
פירוש נוסף למילה טרשא, הוא של הראב"ד שטרשא הוא מלשון גובה, וההסבר היות שהלוקח משלם מחיר גבוה יותר מהמחיר הריאלי בתמורה לכך שמשלם בהקפה.

## פרטי הדין
מותר למוכר לדרוש מחיר גבוה יותר בתמורה לכך שמקבל את הכסף באיחור, אך בתנאי שאינו מציב שני אופציות, מחיר החפץ לפי תשלום מיידי ומחיר נוסף לפי תשלום בהקפה, שאם אומר כך הרי זה נראה כריבית ואסור. בנוסף, אם לחפץ יש מחיר קבוע ומחמת שהלוקח משלם בהקפה הלוקח משלם מעבר למחיר הקבוע הרי זה כאילו פירש שמשלם ריבית בתמורה לכך שמשלם מאוחר ואסור. בנוסף, גם אם אין שיווי קבוע לחפץ, אך בסיכום הנוכחי חרגו מכל שיווי אפשרי לחפץ, תוך שלכולם ברור שהסיבה היא מחמת שמשלם הלקוח בהקפה, גם אסור, שהרי גם זה כמפרש.

## דוגמאות בני זמנינו
מצוי שמוכר נותן אפשרות של קניה בתשלומים אלא שהמחיר הוא מעט גבוה יותר, במקרה כזה אסור לקנות בתשלומים היות שהמחיר הגבוה הוא תשלום ריבית עבור המתנת המעות, הפתרון המוצע הוא להזכיר אך ורק את המחיר של החפץ בתשלומים ולא להזכיר את מחירו של החפץ בתשלום מיידי.

## הערות שוליים

קטגוריה:הלכות ריבית
קטגוריה:בבא מציעא: סוגיות תלמודיות
Gioventù bruciata

***Gioventù bruciata*** (בעברית: **נעורים מבוזבזים**) הוא אלבום הבכורה של הזמר-יוצר האיטלקי מחמוד. את האלבום הוציאה לאור ב-22 בפברואר 2019 חברת התקליטים איילנד רקורדס. הוא הגיע למקום הראשון במצעד האלבומים האיטלקי. חמישה סינגלים יצאו מתוכו: "Uramaki", "Milano Good Vibes", "Asia occidente", "Gioventù bruciata" ו-"Soldi". *Gioventù bruciata* פורסם לראשונה כמיני-אלבום ב-21 בספטמבר 2018.

## רשימת רצועות

## מיקומי שיא
### כאלבום אולפן

### כמיני-אלבום

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי מחמוד
קטגוריה:אלבומים באיטלקית
קטגוריה:אלבומי חברת איילנד רקורדס
Uramaki

"**Uramaki**" הוא שיר שהוקלט על ידי הזמר-יוצר האיטלקי מחמוד. הוא יצא לאור ב-27 באפריל 2018, על ידי חברת התקליטים איילנד רקורדס, כסינגל מתוך אלבום הבכורה של מחמוד, *[[Gioventù bruciata]]*. השיר נכתב על ידי מחמוד, מרקלו גרילי, פרנצ'סקו פוגאצה והופק על ידי מאט. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות.

השיר הגיע למקום ה-86 במצעד הסינגלים האיטלקי.

## וידאו קליפ
הווידאו קליפ הרשמי של השיר פורסם ב-2 במאי 2018. הוא צולם בצ'יינטאון של מילאנו. נכון למאי 2022 מונה הצפיות של הקליפ עומד על למעלה מ-6.4 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מחמוד
קטגוריה:שירים באיטלקית
קטגוריה:סינגלים בהוצאת איילנד רקורדס
Gioventù bruciata (שיר)

"**Gioventù bruciata**" (בעברית: "**נעורים מבוזבזים**") הוא שיר שהוקלט על ידי הזמר-יוצר האיטלקי מחמוד. השיר יצא לאור ב-7 בדצמבר 2018, על ידי חברת התקליטים איילנד רקורדס, כסינגל הרביעי מתוך אלבום הבכורה שלו, *[[Gioventù bruciata]]*. השיר נכתב על ידי מחמוד וסטפנו קרי, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות. הווידאו קליפ הרשמי של השיר פורסם ב-13 בדצמבר 2018. נכון למאי 2022, מונה הצפיות של הקליפ עומד על למעלה מ-10 מיליון צפיות.

השיר הגיע למקום ה-40 במצעד הסינגלים האיטלקי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מחמוד
קטגוריה:שירים באיטלקית
קטגוריה:סינגלים בהוצאת איילנד רקורדס
Green Light (שיר של לורד)

**Green Light** (בעברית: **אור ירוק**) הוא שיר של הזמרת-יוצרת הניו זילנדית לורד מתוך אלבום האולפן השני שלה, *[[Melodrama]]*. את השיר כתבו לורד, ג'ק אנטנוף וג'ואל ליטל, והפיקו השניים הראשונים יחד עם פרנק דוקס. השיא נשלח לרדיו ב-2 במרץ 2017, על ידי יוניברסל ניו זילנד כסינגל המוביל של האלבום. מבחינה מוזיקלית, "Green Light" הוא שיר אלקטרופופ, דאנס-פופ ופוסט-דיסקו, במילותיו נעשה שימוש במטאפורת "האור הירוק" המעניק ללורד רשות להמשיך הלאה אל העתיד.

השיר זכה לביקורות חיוביות מהמבקרים, שרבים מהם שיבחו את הפקתו ואת שירתה של לורד. הוא אף זכה בפרס מגילת הכסף בטקס פרסי APRA הניו זילנדי, ונכלל ברשימות שונות של סופי שנה ועשור. בארצות הברית, הגיע הסינגל למקום ה-19 וזכה לתואר פלטינה מאיגוד תעשיית ההקלטות האמריקאי (RIAA). באוסטרליה, קנדה וניו זילנד נכנס "Green Light" לעשיריות המובילות במצעדים וזכה לתוארי פלטינה.

את הקליפ לשיר ביים גרנט סינגר, ובו נראה לורד עוזבת מועדון לילה והולכת ברחובות העיר כשהיא מנסה להתגבר על פרידה ולהמשיך הלאה. הקליפ צולם ברובו בפארק מקארתור שבלוס אנג'לס. לורד ביצעה את "Green Light" בסאטרדיי נייט לייב ובפסטיבלי מוזיקה רבים. ב-19 במאי 2017 פורסמה גרסת רמיקס לשיר של צמד האלקטרו-פאנק הקנדי Chromeo. לורד כללה את השיר ברשימת השירים לסיבובי ההופעות Melodrama World Tour ו-Solar Power Tour

## הערכה ביקורתית
#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי לורד
קטגוריה:שירים שנכתבו על ידי לורד
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי ג'ואל ליטל
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי פרנק דוקס
קטגוריה:שירי דאנס-פופ
קטגוריה:שירי פוסט-דיסקו
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בניו זילנד
פסגת אירקלי

**פסגת אירקלי** או **פסגת איראקלי** (באנגלית: **Irakli Peak**; בבולגרית: **връх Иракли**) היא פסגה בחלק הצפון-מערבי של רמת טרקיה בחצי האי טריניטי, בחצי האי האנטארקטי שבאנטארקטיקה.

גובהה של הפסגה 1,350 מטרים מעל פני הים.

פסגת אירקלי ממוקמת 1.43 קילומטרים צפונית-מזרחית מפסגת אנטונוב;

פסגת אירקלי ממוקמת 3.24 קילומטרים דרומית-מערבית מהר קניקולה;

פסגת אירקלי ממוקמת 3.87 קילומטרים מערבית - צפון-מערבית מהר דיימלר;

פסגת אירקלי ממוקמת 3.56 קילומטרים צפונית - צפון-מערבית מפסגת בוזוולי;

פסגת אירקלי מתנשאת מעל קרחון ראסל המערבי (שמצפון לפסגת אירקלי), ומעל קרחון ראסל המזרחי (שממזרח לפסגת אירקלי).

## היסטוריה
### מיפוי הפסגה

הפסגה מופתה לראשונה בשנת 1996, על ידי סוקרים גרמנים וסוקרי הסקר האנטארקטי הבריטי.

### מקור השם

הפסגה נקראת על שם שמורת הטבע אירקלי שלחוף הים השחור, במזרח בולגריה.

## לקריאה נוספת

* פסגת אירקלי בגאזט האנטארקטי הבולגרי 

## קישורים חיצוניים
* תצלום לוויין של אזור האוכף, תוך סימון אתרים נוספים באזור באתר copernix

אירקלי
אירקלי
סכר אל-מוג'יב

**סכר אל-מוג'יב** (בערבית: **سد الموجب**) ממוקם בוואדי מוג'יב שהוא נחל ארנון, בין הערים מידבא וכרכ, במחוז מידבא בירדן. הסכר הושלם בשנת 2004, לאחר שש שנות בנייה. כביש 35 הירדני, שהוא חלק מדרך המלך ההיסטורית, עובר מעל הסכר. מאגר המים שנוצר בעקבות הסכר מתמלא גם על ידי מים מותפלים המוזרמים מבארות מליחות לאורך ים המלח. המאגר מכיל 35 מיליון מטר מעוקב של מים ומספק, בעיקר, מים לעמאן, הנמצאת כ-100 ק"מ צפונית. הסכר והמאגר עוזרים להקל על משבר המים בממלכה.

## קישורים חיצוניים

אל-מוג'יב
קטגוריה:ירדן: גאוגרפיה
מגש הכסף (סרט)

**מגש הכסף** הוא סרט קולנוע ישראלי משנת 1984 בבימויו של יהודה ג'אד נאמן, עם גידי גוב, דליה שימקו, יוסף אבו ורדה ויוסי פולק בתפקידים הראשיים.

התסריט שנכתב על ידי יהודה ג'אד נאמן ואמנון לורד עוסק בסכסוך הישראלי-פלסטיני, צעיר ישראלי השואף לקרב בין יהודים לפלסטיני נקלע ללחץ ואיומים מפלסטינים קיצונים ואנשי הש"ב ומשלם על כך בחייו.

הסרט צולם בישראל - בתל אביב, בעכו וביפו (בית החולים הצרפתי, מנזר אנטוניוס הקדוש (קופטי), נמל יפו ועוד).

שם הסרט הוא שמו של מועדון הלילה "מגש הכסף" בנמל יפו בו מתרחשת חלק מהעלילה ובו שרות נורית גלרון וחנה רוט בליווי הגיטריסט דני רובס.
## תקציר העלילה
ברלין 1981, יונתן (יוני, הנס) גולדמן (גידי גוב) לשעבר חבר קיבוץ, לוחם ביחידה מובחרת וזמר, נמצא שלוש שנים בברלין וחבר בקבוצה ישראלית-פלסטינים ששואפת לקדם את פתרון הסכסוך הישראלי-פלסטיני. לפני חזרתו לישראל הוא נפגש עם אחד המשפיעים על הקבוצה, פרופסור אולריך שנותן לו חצי מיליון מרקים המיועדים להקמת אוניברסיטה פלסטינית ביפו. מיד לאחר שהוא נפרד מאולריך נורה הפרופסור ונהרג על ידי איש המוסד.

כבר בנתב"ג הוא נמצא במעקב של איש הש"ב מקס (יוסי פולק). הוא נפגש בנתב"ג עם ד"ר וואליד חאדר (יוסף אבו ורדה) שרוצה לפתור את הסכסוך בדרכי שלום על ידי הקמת אוניברסיטה פלסטינית ביפו. וואליד היה מרצה באוניברסיטה ופוטר ונכלא בגלל דעות קיצוניות שהשמיע. כעת הוא התמתן אך נמצא במעקב מתמיד של הש"ב.

הם נוסעים לנמל עכו שם נפגש יונתן עם ג'מילה (סוהיר האני) ואברהים (מוחמד בכרי) מחבריו הפלסטינים שהקצינו את דרכם ודוגלים במאבק מזוין. ג'מילה לוקחת אותו לסוחר נשק (לני רביץ) שדורש מזומן עבור אמצעי לחימה אך יוני מסרב ובכך נפתח מאבק בינו לבינם.

יוני חוזר ליפו ומתארח במועדון "מגש הכסף" בנמל יפו שבבעלותו של ידידו ג'ו (שמואל קראוס) שם מופיעות שתי זמרות (נורית גלרון וחנה רוט). הוא מגיע לבית חברתו לשעבר, טל (דליה שימקו) שעובדת בבית החולים הצרפתי ביפו.

וואליד לוקח את יוני לבניין נטוש ביפו (המנזר הקופטי) בו תוקם האוניברסיטה הפלסטינית.

הם רוצים להפקיד זמנית את הכסף אצל פרופ' נאסר שהוא מנהל אחת האוניברסיטאות בגדה אך הוא מסרב לקבל את הכסף ויוני מעביר אותו לוואליד שעובד בספריה איסלמית ביפו.

מקס עוקב אחריו כל הזמן. יוני מחליט לחזור לברלין ולהחזיר לאולריך את הכסף אך נעצר לחקירה בנתב"ג ופקיד הש"ב (פיטר פריישטדט) לוקח את דרכונו. הפלסטינים עורכים חיפוש בדירת טל אך לא מוצאים את הכסף.

גם שם מוצא אותו מקס שמודיע לו כי ממשלת גרמניה בקשה את הסגרתו כחשוד ברצח פרופסור אולריך ומציע לו יציאה מעכו ביאכטה לאחר שימסור את הכסף לפלסטינים שייתפסו "על חם".

יוני מגיע לנמל עכו עם הכסף אך נפגע ביריות גם מאיברהים וגם מאיש ש"ב ונהרג במקום.

## צוות השחקנים

## קישורים חיצוניים

*מגש הכסף, באתר קרן הקולנוע הישראלי
* 

## הערות שוליים

קטגוריה:סרטי 1984
קטגוריה:סרטים בעברית
קטגוריה:סרטי דרמה ישראליים
קטגוריה:סרטי יהודה ג'אד נאמן
קטגוריה:עכו בקולנוע
קטגוריה:סרטים ישראליים משנת 1984
Right Round

"**Right Round**" הוא שיר שהוקלט על ידי הראפר האמריקאי פלו ריידה והזמרת-יוצרת האמריקאית קשה, מתוך אלבום האולפן השני שלו, **. השיר יצא לאור ב-27 בינואר 2009, על ידי חברות התקליטים אטלנטיק רקורדס ופו בוי אנטרטיינמנט, כסינגל המוביל מתוך האלבום.

השיר הגיע למקום הראשון במצעד הבילבורד הוט 100 והפך לאחד מהשירים הנמכרים ביותר בכל הזמנים.

## רקע וכתיבה
"Right Round" נכתב על ידי פלו ריידה, ד"ר לוק, קול קוג'אק, די ג'יי פרנק אי, פיליפ לורנס, ברונו מארס, ארון ביי-שאק ודד אור אלייב והופק על ידי ד"ר לוק וקול קוג'אק גם כן. השיר כולל דגימה מתוך "" ועל כן, קיבלה להקת דד אור אלייב קרדיט, כחלק מכותביו.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-372 מיליון השמעות.

## וידאו קליפ
הווידאו קליפ הרשמי של השיר פורסם ב-12 בדצמבר 2009. הוא צולם במיאמי, פלורידה ובוים בידי במאי הווידאו קליפים מלקולם ג'ונס. קשה התבקשה להופיע בקליפ, אך סירבה; בריאיון למגזין אסקווייר היא אמרה, "הם [הצוות של פלו ריידה] רצו אותי בקליפ, ואמרתי, 'לא, אני רוצה ליצור לעצמי את השם שלי'".

נכון למאי 2022, מונה הצפיות של הקליפ עומד על למעלה מ-205 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2008
קטגוריה:סינגלים מ-2009
קטגוריה:שירי פלו ריידה
קטגוריה:שירי קשה
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שהופקו על ידי ד"ר לוק
קטגוריה:שירים על מיניות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אטלנטיק רקורדס
קים דארבי

**קים דארבי** (**Kim Darby**) היא שחקנית קולנוע וטלוויזיה אמריקאית ידועה בעיקר בשל תפקידה במערבון "אומץ אמיתי" לצדו של ג'ון ויין.

## ביוגרפיה
היא נולדה בלוס אנג'לס בשם דבורה זרבי לזוג רקדנים מקצועיים אינגה וג'ון זרבי. היא החלה להופיע בגיל 15 בשם "דרבי זרבי". הופעתה הראשונה בקולנוע הייתה במחזמר ביי ביי בירדי כנערה בגיל העשרה (ללא קרדיט).

הפריצה הגדולה שלה הייתה בשנת 1969 בהופעה בתפקיד ראשי בסרט אומץ אמיתי לצדו של ג'ון ויין. היא הייתה אז בת 21 ושיחקה נערה בת 14. על תפקידה זה הייתה מועמדת לפרס באפט"א לשחקנית חדשה ומבטיחה בתפקיד ראשי.

ב-1969 הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי על תפקידה בסרט "Generation".

היא הופיעה גם בסדרות טלוויזיה כמו: איירונסייד, בוננזה, איש עשיר איש עני, ספינת האהבה, "רצח במשיכת קולמוס", מסע בין כוכבים: הסדרה המקורית ועוד.

## חיים אישיים
דארבי הייתה נשואה פעמיים. ב-1968 נישאה לשחקן ג'ון סטייסי  ונולדה להם בת אחת, הת'ר. הם התגרשו ב-1969 והיא נישאה ב-1970 לג'יימס וסטמורלנד ממנו התגרשה כעבור חודשיים.

## פילמוגרפיה חלקית
*ביי ביי בירדי (1963)
*אומץ אמיתי (1969)
*Generation (1969)
*The Strawberry Statement (1970)
*Norwood (1970)
*Don't Be Afraid of the Dark (1973)
*The One and Only (1978)
*Better Off Dead (1985)
*Halloween: The Curse of Michael Myers (1995)

## קישורים חיצוניים

* האתר של קים דארבי

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1947
קטגוריה:אמריקאיות שנולדו ב-1947
נמט

**נמט** (Németh) הוא שם משפחה שמקורו בהונגרית ומשמעותו גרמני.

קטגוריה:שמות משפחה הונגריים
Sun Goes Down (שיר של רובין שולץ)

"**Sun Goes Down**" הוא סינגל של הדי ג'יי והמפיק הגרמני, רובין שולץ, בשיתוף פעולה עם הזמרת הבריטית, ג'סמין תומפסון. השיר יצא, על ידי חברת התקליטים הגרמנית Tonspiel, ב-24 באוקטובר 2014.

השיר היה השיר הרשמי של גביע הזהב 2015.

נכון למאי 2022, השיר הושמע למעלה מ-267 מיליון פעמים בספוטיפיי.

## וידאו קליפ
הווידאו קליפ של הסינגל שצולם ברחבי אירופה (טורקו, ורשה, הסאסי במטרה ולונדון) בספטמבר 2014, ובוים על ידי ליילה, יצא בערוץ היוטיוב של רובין שולץ ב-1 באוקטובר 2014. נכון למאי 2022, הווידאו קליפ נצפה למעלה מ-455 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי רובין שולץ
קטגוריה:שירים באנגלית
קטגוריה:שירים שנכתבו על ידי רובין שולץ
קטגוריה:שירים על השמש
Lex specialis

***Lex specialis*** (דין מיוחד דוחה דין כללי) היא דוקטרינה משפטית הנוגעת לפרשנות חוקים, החלה הן בדין הבינלאומי והן בדין המקומי. הדוקטרינה קובעת שאם יש שני חוקים הנוגעים לאותו מצב משפטי, כשאחד הוא חוק כללי, ואחד הוא חוק ספציפי יותר, החוק הספציפי גובר על החוק הכללי. המצב מתעורר בדרך כלל בהתנגשות בין חוק מוקדם יותר, העוסק במקרה ספציפי, כשלאחר מכן נחקק חוק כללי יותר, הסותר את החוק הספציפי. הדוקטרינה חלה גם במקרה שבו נחקק חוק הכולל גם הוראות כלליות וגם הוראות ספציפיות: הסעיף הספציפי יגבר על ההוראות הכלליות של אותו החוק.

שמה של הדוקטרינה מגיע מהאמירה המשפטית הלטינית: *Lex specialis derogat legi generali*.

## בישראל
בישראל אין דבר חקיקה המגדיר את תחולת הדוקטרינה. עם זאת, במספר פסקי דין של בית המשפט העליון נעשה שימוש בדוקטרינה על מנת לבצע פרשנות לדברי חקיקה. הדוקטרינה נקראה "עיקרון היסוד לפיו הוראה ספציפית גוברת על הוראה כללית".

## הערות שוליים

קטגוריה:לטינית: מונחים משפטיים
Super Mario Maker 2

**Super Mario Maker 2** (בתרגום לעברית: **סופר מריו מייקר 2**) הוא משחק וידאו מז'אנר הפלטפורמה שכולל גם מערכת ליצירת משחקים שפותח ופורסם על ידי חברת נינטנדו עבור הקונסולה נינטנדו סוויץ'. ההשקה העולמית של המשחק התרחשה ב-28 ביוני 2019. זהו משחק ההמשך למשחק Super Mario Maker. המשחק דומה במידה רבה לקודמו, כאשר הוא מאפשר לשחקנים ליצור שלבים מותאמים אישית משלהם באמצעות דמויות ואלמנטים שונים מהמשחקים השונים של זיכיון סופר מריו, כאשר לאחר מכן השחקנים מסוגלים לשתף את השלב אותו הם יצרו יחד עם שחקנים אחרים באמצעות האינטרנט. המשחק מכיל גם פיצ'רים חדשים וכמו גם דמויות ואלמנטים מהמשחק "Super Mario 3D World".

נכון לאפריל 2021 נמכרו מעל ל-7.15 מיליון עותקים של המשחק ברחבי העולם, מה שהופך אותו לאחד המשחקים הנמכרים ביותר לקונסולה נינטנדו סוויץ'.

## משחקיות
כמו קודמו, גם משחק זה מאפשר לשחקנים ליצור שלבים של משחקי סופר מריו מותאמים אישית, ולאחר מכן לפרסם את השלבים הללו באינטרנט כך ששחקנים אחרים ברחבי העולם יוכלו לשחק בהם גם כן. השחקנים יכולים לשלב במשחקים שהם יצרו אלמנטים רבים מהמשחקים "האחים סופר מריו" (1985), "האחים סופר מריו 3" (1988), "סופר מריו וורלד" (1990), "האחים סופר מריו החדשים U" (2012), ו-"Super Mario 3D World" (2013). מכניקת משחק וההתנהגויות של האויבים עשויות להשתנות בין הסגנונות של המשחקים השונים, כאשר חלק מהאלמנטים מוגבלים לסגנונות ספציפיים.

משחק ההמשך מכיל גם כלים חדשים רבים, כולל מוסיף נכסים וכלים שונים, כולל דמויות ואלמנטים מהמשחק "Super Mario 3D World". האלמנטים שנלקחו מהמשחק האחרון בזיכיון שונה במיוחד מהאלמנטים שנלקחו מיתר המשחקים בזיכיון שכן הוא מכיל תכונות ייחודיות רבות ומכניקת משחק אשר ייחודית לו. בשל ההבדל בין סגנון זה לאחרים, יש לאפס את השלב על מנת להשתמש בסגנון זה. משחק ההמשך מכיל גם את האפשרות ליצור שלב אנכי אשר מסיר לראשונה את מגבלת הגובה האנכי של השלבים. המשחק מכיל גם מציג את האפשרות של משחק מרובה משתתפים מקומי ומקוון, כולל יצירת שלבים באופן שיתופי, בהם עד 2 שחקנים יכולים ליצור את השלבים בו-זמנית. כמו כן המשחק מאפשר לעד 4 שחקנים לשחק בשלבים מותאמים אישית באופן מקוון - הן בשיתוף פעולה או כאשר מתחרים זה בזה.

המשחק כולל גם מצב המכונה "World Maker" בו השחקנים יוצרים מפות עולם משלהם למשחק.

המשחק כולל גם אפשרות חדשה לשחקן יחיד המכונה בשם "Story Mode" בה העלילה מתמקדת במריו, טואודט ומספר טואודים נוספים שמסייעים להם לבנות מחדש את הטירה של הנסיכה פיץ' אשר נמחקה בטעות על ידי הדמות Undodog. על השחקנים לעבור במעל ל־100 שלבים שונים שנוצרו על ידי נינטנדו על מנת לאסוף מספיק מטבעות כדי לבנות מחדש את הטירה.

יש צורך במנוי לNintendo Switch Online על מנת להיות מסוגלים לגשת לכל האפשרויות המקוונות של המשחק, כולל גישה לשלבים שנוצרו על ידי שחקנים אחרים.

## קישורים חיצוניים
* 

## הערות שוליים

קטגוריה:תוכנות ליצירת משחקים
קטגוריה:משחקי נינטנדו סוויץ'
קטגוריה:משחקי וידאו משנת 2019
קטגוריה:מריו (זיכיון): משחקים
קטגוריה:סופר מריו
קטגוריה:משחקי גלילה צדדית
קטגוריה:משחקי פלטפורמות ממוחשבים
קטגוריה:משחקי וידאו שפותחו ביפן
חיים ביז'ה

**רבי חיים ביז'ה** (או **ביג'ה**; "**הרב חיים עד העולם**" על שם ספרו) היה רבה של טירה .

## ביוגרפיה
נולד בסלוניקי בשנת ה'תקס"ה לרבי יצחק ביז'ה, מטובי העיר בטירה, את תורתו הביא רבי חיים בספריו. נישא לבתו של רבי יעקב קאנייאס, מעסקני הקהילה ומטובי העיר. כשהגיע רבי חיים לטירה מונה להיות אחראי על השחיטה וכשליח ציבור. ובשנת ה'תק"ץ התמנה לדיין ולרבה של העיר, בתפקידים אלו כיהן במשך כחמשים שנה, עד לפטירתו. במסגרת תפקידיו שימש גם כדרשן, אך בשל נסיבות שונות לעיתים כיבד את רבי משה קורקידי שהיה ר"מ בעיר לשאת את הדרשות במקומו.

בשנת ה'תרל"ב ניצב בראש הרבנים מעירו אשר חתמו על קונטרס בשם "יצב גבולות", בו נקבע כי הכסף שנתרם לקופת רבי מאיר בעל הנס לא יועבר לנזקקי הערים השונות בארץ ישראל, למעט אלו שבטבריה, בה מצוי קבר רבי מאיר בעל הנס.

ייסד בטירה את ארגון הצדקה "חסד ואמת" שהכנסותיו הוקדשו עבור תחזוקה ושמירה על בית העלמין בעיר שהיה עד אז מוזנח. הוא ייסד ארגון צדקה נוסף ממנו ניתנו כספים מדי שבוע לאלמנות ועניים. רבי חיים פאלאג'י מזכיר בספריו את הרב ביז'ה פעמים רבות; תשובות הלכתיות של הרב מופיעות בספרי החבי"ף, בנושאים: הפסק ברוך הוא וברוך שמו למי שמכוון לצאת בתפילת שליח הציבור, תקיעות שופר בתפילת הלחש ובענייני ספקות בכתיבת גיטין. נשא ונתן בהלכה גם עם רבי נסים חיים מודעי. רבי נסים אברהם אשכנזי כינה את הרב ביז'ה: .

### פטירתו
נפטר בי' בטבת התרמ"א ונטמן בטירה. על מצבתו שם נכתב:

נספד על ידי רבי אברהם פאלאג'י, שכתב עליו: 

### צאצאיו
בניו היו רבי שמואל, שהיה ש"ץ בטירה, רבי אליה שהיה שוחט בעיר ורבי יוסף.

## ספרו
**חיים עד העולם** שני חלקים (אזמיר תרמ"ח - תרנ"ט) - א': שנים עשר דרושים לשבת תשובה, שנים עשר להלבשה, שישה לשבת זכור; ב': ארבעה עשר דרושים לשבת הגדול, ארבעה עשר לשבת כלה, אחד לבניין בית הכנסת, דרוש לנישואין ושנים עשר דרושים להספד, ביניהם לאביו, לחמיו, לרבי דוד אמאדו, לרבי שלמה חכים לרבי דוד פ'ראנסייא, לרבי חיים דוד חזן, לרבי חיים אברהם גאגין. לספר הסכמה מרבה של אזמיר, הרב אברהם פאלאג'י. את הספר הגיה והוציא לאור רבי חיים בכר יעקב אלבעלי. החיבור נדפס מחדש בפתח תקווה תשס"ח, ובירושלים תשפ"א.

## לקריאה נוספת
* חיים עד העולם, ירושלים תשפ"א, תולדות רבינו חיים ביז'ה זצ"ל
* ש' וואנונו, אנציקלופדיה לחכמי טורקיה, עמוד 216

## קישורים חיצוניים
* 
* 

## הערות שוליים

קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:מחברי ספרי דרוש
קטגוריה:שוחטים
קטגוריה:דיינים
קטגוריה:רבנים טורקים
קטגוריה:נפטרים ב-1880
איגוד תעשיית ההקלטות הקרואטי

**איגוד תעשיית ההקלטות הקרואטי** (בקרואטית: **Hrvatska diskografska udruga**; בראשי תיבות: **HDU**) הוא הארגון המרכזי המייצג את ענף ההקלטות של קרואטיה. האיגוד, שהוקם ב-14 ביוני 1995, אחראי על פרסום מצעדי מוזיקה והענקת אישורי הקלטת מוזיקה בקרואטיה. האיגוד חבר בפדרציה הבינלאומית לתעשייה הפונוגרפית.

## אישורי הסמכה להקלטת מוזיקה
האיגוד מעניק אישורי הסמכה להקלטת מוזיקה בקרואטיה על סמך מכירות אלבומים בלבד:

## קישורים חיצוניים
* 

## הערות שוליים

קרואטיה
קטגוריה:קרואטיה: תרבות
פלטפורמת טויוטה e-TNGA

**פלטפורמת טויוטה e-TNGA** (באנגלית: **Toyota e-TNGA platform**) היא פלטפורמת רכב, שפותחה על ידי טויוטה וסובארו בשנת 2019 למכוניות חשמליות. היא משמשת את המכוניות החשמליות של טויוטה, לקסוס וסובארו החל משנת 2022.

## הפלטפורמה
היא מיועדת לשימוש בדגמים החשמליים של טויוטה, לקסוס וסובארו. הפלטפורמה מיועדת לשימוש במכוניות חשמליות הן סדאן והן קרוסאוברים. היא משתמשת במנוע חשמלי עם אפשרויות הנעה קדמית, אחורית וכפולה. הפלטפורמה מאפשרת שימוש בסוללת ליתיום-יון בקיבולות שונות.

טויוטה מתכננת שישה דגמים שישתמשו בפלטפורמת e-TNGA, אחד מתוך שישה כבר הציגה טויוטה ונותרו עוד חמישה עד לשנת 2030.

## דגמים המשתמשים בפלטפורמת e-TNGA
* טויוטה bZ4X - משנת 2022.
* סובארו סולטרה - משנת 2022.
* לקסוס RZ - משנת 2022.

## קישורים חיצוניים

## הערות שוליים

קטגוריה:פלטפורמות רכב
+
איגוד תעשיית ההקלטות הנורווגי

**איגוד תעשיית ההקלטות הנורווגי** (בנורווגית: **IFPI Norge**; בשם הבין-לאומי: **IFPI Norway**) הוא הארגון המרכזי המייצג את ענף ההקלטות של נורווגיה. האיגוד, שהוקם ב-1939, אחראי על פרסום מצעדי מוזיקה והענקת אישורי הקלטת מוזיקה בנורווגיה. האיגוד חבר בפדרציה הבינלאומית לתעשייה הפונוגרפית.

## אישורי הסמכה להקלטת מוזיקה
האיגוד אחראי על הענקת אישורי הסמכה להקלטת מוזיקה בנורווגיה על סמך מכירות אלבומים וסינגלים בלבד. בעבר, היה אחראי גם על הענקת אישורי הקלטטת מוזיקה בנורווגיה על סמך מכירות ווידאו קליפים.

## קישורים חיצוניים
* 

## הערות שוליים

נורווגיה
קטגוריה:נורווגיה: תרבות
בן ציון אבא שאול (הנכד)

הרב **בן ציון אבא שאול** (נולד בה'תשל"ו) הוא ראש ישיבת "אור לציון" בירושלים.

## ביוגרפיה
נולד בירושלים לנצחיה, בתו של הרב יהודה מועלם, ולרב אליהו אבא שאול ונקרא על שם סבו הרב בן-ציון אבא-שאול. למד בישיבת פוניבז', בעקבות בקשת סבו הוא נישא לאחר שסיים את הש"ס, עם בתו של היהלומן דוד אלישיוב.

לאחר נישואיו החל לשמש בצוות ישיבת "אור לציון", ובהמשך התמנה לראש הקיבוץ בישיבה. בשנת תשפ"ב נפטר אביו, הרב אליהו, שכיהן כראש הישיבה, במסע ההלוויה הוכרז כי הוא ימלא את מקומו.

מאז שנת תשס"ז לערך הוא לומד בכל יום בחברותא עם הרב יעקב עדס.

## אילן יוחסין

#### משפחת אביו

#### משפחת אמו

## ספריו
* **ברכת ציון**, י' כרכים על מסכתות בש"ס, בהוצאת הישיבה גדולה אור לציון
* **ברכת ציון**, על פרשיות התורה, בהוצאת הישיבה גדולה אור לציון
* **ברכת ציון**, על תנ"ך וסידור התפילה, בהוצאת הישיבה גדולה אור לציון
* **אור ההלכה**, ה' כרכים על שולחן ערוך, בהוצאת הישיבה גדולה אור לציון, תשע"ו
* **אומר לציון**, ב' כרכים על סוגיות הש"ס, בהוצאת הישיבה גדולה אור לציון, תשס"ח

## קישורים חיצוניים
* 
* 
* 
* 
* 

קטגוריה:בוגרי ישיבת פוניבז'
קטגוריה:ראשי ישיבה ספרדיים
קטגוריה:משפחת אבא שאול
קטגוריה:ישראלים שנולדו ב-1976
עוזר מאמן

[ממוזער|שמאל|[סימון הנצלר, מאמן השוערים של שאלקה 04, עם אלכסנדר נובל]]
**עוזר מאמן** הוא תפקיד של מאמן משני במספר סוגים של ספורט קבוצתי, בהם כדורגל, כדורסל, כדוריד ופוטבול.

## בכדורגל
בכדורגל, תפקיד עוזר המאמן הוא לעזור ולסייע ככל האפשר למאמן הראשי. לרוב, עוזר המאמן הוא מאמן חסר ניסיון או צעיר שממונה לתפקיד על מנת לצבור ניסיון ועל מנת ללמוד מהמאמן הבכיר, עד אשר יתאים בעצמו לתפקיד המאמן הראשון. כמו כן, לעיתים עוזר המאמן ממונה למאמן זמני, אם המאמן הרגיל מושעה, חולה או אינו יכול למלא את תפקידו מכל סיבה.

ברוב המקרים, המאמן הבכיר הוא זה שבוחר את עוזריו כאשר הוא מקבל את תפקידו. לעיתים מאמן עשוי להגיע לקבוצה חדשה ולקחת איתו את הצוות המקצועי שלו, עוזרי מאמן, אנשי כושר ורופאים, מקבוצתו הקודמת. עם זאת, בחלק מהמקרים עוזר המאמן נבחר על ידי המנהל הספורטיבי או אנשים אחרים בצוות המקצועי, ולעיתים עוזר המאמן נשאר בקבוצה ובתפקידו גם כאשר המאמן הראשי עוזב או מפוטר.

בחלק מהמקרים, עוזר המאמן יהפוך למאמן הראשי במקרה של פיטורי המאמן הראשי, במינוי קבוע או כמאמן זמני. בנבחרת גרמניה בכדורגל היה מקובל כי עוזר המאמן יחליף את המאמן הראשי כשזה יעזוב, ולעיתים זמן ההחלפה היה קבוע זמן רב מראש.

## בכדוריד
במועדוני כדוריד, לעיתים עוזר המאמן מאמן במקביל את קבוצת הנוער או קבוצת המילואים של המועדון, כדי לזהות כישרונות שיש להעביר לקבוצה הבכירה.

## מספר עוזרי מאמן
בכדורגל ובפוטבול מקובל בחלק מהמועדונים כי לכל חלק במגרש מוקצה עוזר מאמן אחר (מאמן הגנה, מאמן התקפה ומאמן שוערים).

## הערות שוליים

קטגוריה:כדורגל
קטגוריה:מקצועות הספורט
קטגוריה:כדוריד
קטגוריה:פוטבול
קטגוריה:כדורסל
צ'ארניה

**צ'ארניה** (שם מדעי: *Charnia*) הוא סוג של בעל חיים קדום מאוד שחי בסוף תקופת האדיקר שבעידן העל פרקמבריון לפני 570 עד 550 מיליון שנה. בסוג זה היה מין יחיד: **Charnia masoni** שתואר בשנת 1958 כשמינים נוספים עברו לסוגים דומים. הצ'ארניה קרויה על שם המקום בו נמצאה לראשונה,  שבאנגליה.

## גילוי
בשנת 1957   תלמיד בית ספר שהיה בבגרותו פרופסור לפטרולוגיה וחבריו טיפסו על סלעים ביער צ'ארנווד במה שהוא כיום אתר מאובנים מוגן במרכז אנגליה. הם הבחינו במאובן הראשון של יצור זה ומייסון שפשף את הסלע בו היה המאובן. מייסון הראה את המאובן לאביו שהיה כומר מ וגם לימד באוניברסיטת לסטר. אביו הכיר את  שהיה גאולוג. מייסון לקח את פורד לאתר בו נמצא המאובן. ופורד כתב את התגלית על המאובן בכתב העת של האגודה הגאולוגית של יורקשייר. ההולוטיפ של מין זה שוכן כיום ב. עשרות שנים לאחר מכן התברר כי  תלמידת בית ספר בת 15 ראתה את המאובן שנה לפני מייסון וחבריו. צ'ארניה היא מאובן משמעותי ביותר מאחר שהוא המאובן הראשון של בעלי חיים מהפרקמבריון שהתגלה. לפני 1958 לא היו עדיות לחיים בתקופה זו. מאובנים דומים נמצאו בשנות ה-30 של המאה ה-20 ושנות ה-40 של המאה ה-20 באוסטרליה ונמיביה אך ההנחה היא שמאובנים אלה שייכים לתקופת הקמבריון. תיאורייה נוספת שעלתה בשנות ה-80 של המאה ה-20 בעקבות עבודתו של החוקר  שהציע שצ'ארניה הייתה שייכת לקבוצה נכחדת של בעלי חיים שחיה באדיקר. קבוצה חדשה זו נקראה Vendobionta אך המיקום של קבוצה זו באבולוציה של בעלי החיים אינו ידוע. ההולוטיפ של צ'ארניה מוצג במוזיאון לסטר לגלריה ואומנות. סמינר בן יום ב-2007 כינה את צ'ארניה הסלברטיאית המאובנת של לסטר.

## תפוצה
יצור זה תואר לראשונה ב שבאנגליה וכן נמצא בגבעות אדיקרה שבאוסטרליה , סיביר  ובניופאונדלנד שבקנדה.

## מאפיינים
מעט מאוד ידוע על האקולוגיה והקרבה שלו לצורות חיים מודרניות של יצור זה אך חוקרים מעריכים שהוא קרוב לנוצתאים שלפני זה הוא סווג כאצה. הוא היה קרקעי ויציב, מעוגן לקרקעית הים. לפי אחת ההשערות הרווחות כיום, הוא כנראה חי במים עמוקים, הרבה מתחת לפני הים, ובכך חי מחוץ לטווח הפוטוסינתזה. יתר על כן, אין לו מנגנון אכילה ברור (כמו פה או קרביים) כך שאורח החיים שלו נשאר לא ידוע. ישנם המשערים כי הוא שרד על ידי סינון חומרים מהמים.

## קישורים חיצוניים

## הערות שוליים

קטגוריה:בעלי חיים שתוארו ב-1958
קטגוריה:טקסונים שתוארו בידי טרבור פורד
קטגוריה:הממלכה המאוחדת: מאובנים
קטגוריה:בעלי חיים שחיו בפרוטרוזואיקון
קטגוריה:טקסונים שהתפתחו בפרוטרוזואיקון
כביש לב השומרון

**כביש לב השומרון** (ידוע גם בשם: **עוקף חווארה**) הוא כביש המחבר את צומת תפוח ליישובי גב ההר על ידי מעקף מזרחית לעיירה הפלסטינית חווארה שבה עבר כביש 60, עד לפתיחת המקטע המרכזי של הכביש ב-12 בנובמבר 2023.

## רקע
במשך שנים חוצה כביש 60 את העיירה חווארה, השוכנת דרומית לשכם. עם השנים נפח התנועה בכביש גדל משמעותית עם צמיחת האוכלוסייה של היישובים היהודיים והפלסטינים באזור והעיר שכם. הכביש נעשה עמוס יותר ויותר, עם פקקים ועומסי תנועה שמגיעים לעיתים לשעות. כמו כן, היות שהכביש עובר בלב העיירה חווארה ובסמוך לכפר ביתא, אירעו בכביש מספר רב של אירועי יידוי אבנים ופיגועי ירי על יהודים הנוסעים בכביש, בהם פיגוע ירי בו נרצחו שני אחים. עקב כך הוחלט להקים כביש עוקף שיעקוף את הכפר חווארה ממזרח.

ב־1993 אישרה מועצת התכנון העליונה למתן תוקף תוואי עוקף חווארה. ב־1999 אישרה המועצה תב"ע חדשה שנועדה לעקוף קטעי בניה חדשים שנתווספו לחווארה.

ב־2014 הנחה שר הביטחון את מתאם פעולות הממשלה בשטחים לקדם סלילת כביש עוקף לחווארה.

באוקטובר 2017 פתחו ראשי רשויות יהודיות ביהודה ושומרון יחד עם משפחות שכולות בשביתת רעב על מנת שיאושרו תקציבים לכבישים עוקפים ברחבי יו"ש, ובהם עוקף חווארה. השביתה כללה גם הקמת מאהל מול בית ראש הממשלה, בנימין נתניהו. בתום קרוב לשלושה שבועות של מחאה, הגיעו להסכם שלפיו יוקצו 200 מיליון ש"ח לכבישים העוקפים לביצוע מיידי בינואר 2018, ועוד 600 מיליון ש"ח יוקצו בהמשך לכבישים עוקפים, תאורה וקליטה סלולרית בכבישים ביו"ש ומיגון אוטובוסים.

בנובמבר 2019 ועדת הכספים של הכנסת אישרה את העברת התקציבים לצורך סלילתם של כביש עוקף חווארה וכביש עוקף לובאן. הסכום שהוקצה לשני הכבישים הוא 800 מיליון ש"ח.

בשל פרוץ מלחמת חרבות ברזל הואץ סיום עבודות סלילת הכביש, והמקטע המרכזי של הכביש, העוקף את הכפר מעט דרומה מצומת הביתות ועד צומת יצהר, נפתח ב-12 בנובמבר 2023. מקטע שני נפתח בפברואר 2024 והמקטע האחרון הושלם באפריל 2024.

## תוואי
[ממוזער|נקודת ההתחלה של כביש עוקף חווארה, סמוך לכפר [ביתא (מצד שמאל). בצד ימין למעלה ניתן לראות את כפר תפוח ואת צומת תפוח.]]
[ממוזער|המחלף הצפוני של כביש לב השומרון. מעבר לכיכר ניתן לראות את העיירה חווארה. בתחתית התמונה נראים פאתי הכפר [בורין.]]
בפברואר 2021 ניתן צו התחלת עבודה לקבלן הביצוע. בתכנון הראשוני הופיע רובו של הפרויקט ככביש דו־סטרי חד־נתיבי כשרק 1.5 ק"מ שבחלקו הדרומי מתוכננים לביצוע ככביש דו־סטרי דו־נתיבי. בהמשך אושרה הרחבת הכביש לדו־מסלולי ודו־נתיבי, מה שדחה את הסיום המשוער של הפרויקט ממרץ 2023 לרבעון הראשון של 2024, לסיום הפרויקט המלא של תוואי הכביש.

בכביש צפויים להיות ארבעה גשרים שמשמשים כהפרדות מפלסיות מעל כבישים קיימים, שני מעברים חקלאיים, מעבירי מים ומחלפון. בנוסף, בוצעה בו העתקת קווי "מקורות" לכל אורך התוואי. הכביש צפוי להתחיל מעט צפונית לצומת תפוח, שם הוא יתפצל מזרחה מכביש 60, ויגיע עד הכיכר הצפונית של חווארה, שם יהיה מחלפון המאפשר פנייה ימינה והתחברות לכביש 555 עבור הגעה ליישובים הר ברכה, איתמר ואלון מורה, וכן לעיר שכם, או המשך בכביש 60 בחלק של ציר גלעד לטובת הנוסעים לכיוון יצהר וקדומים.

## ראו גם
* חווארה
* כביש 60

## קישורים חיצוניים
* 
* 
* 
* 
* 

## הערות שוליים

קטגוריה:כביש 60
קטגוריה:חווארה
קטגוריה:השומרון: תחבורה
קלואי איסט

**קלואי איסט** (באנגלית: **Chloe East**; נולדה ב-16 בפברואר 2001) היא שחקנית ורקדנית אמריקאית.

## ביוגרפיה
איסט נולדה בשנת 2001 בסן קלמנטה  קליפורניה. יש לה שני אחים. היא החלה לרקוד בגיל שנתיים, וזכתה בפרסים רבים כרקדנית.

## קריירה
איסט החלה לדגמן בגיל 9, ובגיל 11 היא החלה לשחק בסדרת הטלוויזיה דם אמיתי של HBO.

בשנת 2016 שיחקה בתפקיד ראשי בסדרת הטלוויזיה "Ice", והוחלפה על ידי ג'וסלין הארט בעונה השנייה. באותה שנה החלה לשחק בתפקיד חוזר בקומדיית המצבים, ליב ומאדי.

בשנת 2021 שיחקה בתפקיד ראשי בסדרת הטלוויזיה "Generation". באותה שנה לוהקה איסט יחד עם אוקס פגלי לתפקיד משנה בסרטו של סטיבן ספילברג, "הפייבלמנים".

## פילמוגרפיה

### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:רקדניות אמריקאיות
קטגוריה:דוגמניות ילדות
קטגוריה:דוגמניות אמריקאיות
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
יאדרו סנקט פטרבורג

ממוזער|
**יאדרו סנקט פטרבורג** (ברוסית: **Футбольный клуб «Ядро» Санкт-Петербург**) הוא מועדון כדורגל רוסי מהעיר סנקט פטרבורג בבעלות אלכסיי קריוקוב שבבעלותו חברת נדל"ן פטרבורגית בשם "יאדרו" ומכאן שם הקבוצה.

## היסטוריה
המועדון הוקם על בסיס מועדון מאשטך, שהיה קיים בעבר. בשנת 2020 המועדון התמודד בטורניר החורף בחסות ליגת הכדורגל החובבנית של רוסיה וזכה בגביע סנקט פטרבורג לאחר שגבר על דינמו סנקט פטרבורג במשחק הגמר שנערך בנובמבר 2020. בעונת 2020/2021 שימש סרגיי גראסימץ כמאמן הקבוצה עד מותו בספטמבר 2021. בעונת 2021 הקבוצה זכתה באליפות צפון-מערב של הליגה השלישית.

בנובמבר 2021 מונה אלכסנדר גורשקוב למאמן החדש ובמאי 2022 נרשמה לליגה השנייה מעונת 2022/2023 והפכה לראשונה לקבוצה מקצוענית. עם זאת, הקבוצה נכשלה בעונת 2022/2023, למרות מינויו של אלכסנדרו קורטיאנו למאמן החדש ובתום העונה חזרה לליגה השלישית.

## תארים
**אליפות המחוז הפדרלי הצפון-מערבי**
*15px **זכייה (1):** 2021
**אליפות סנקט פטרבורג**
* 15px **זכייה (1):** 2021
**גביע סנקט פטרבורג**
* 15px **זכייה (1):** 2020

## קישורים חיצוניים
* 

* יאדרו באתר פדרציית הכדורגל של סנקט פטרבורג

## הערות שוליים

קטגוריה:קבוצות כדורגל רוסיות
קטגוריה:סנקט פטרבורג: מועדוני כדורגל
קטגוריה:קבוצות כדורגל שהוקמו ב-2019